Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på statistikområdet /* COM/2013/0335 final - 2013/0175 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed i det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. 2. RESULTAT AF HØRINGER AF INTERESSEREDE PARTER OG KONSEKVENSANALYSER Udkastet til Det Blandede EØS-Udvalgs afgørelse (vedlagt forslaget til Rådets afgørelse) tjener til at ændre protokol 30. EØS-EFTA-staterne satser på fortsat at deltage i EU's flerårige statistiske program. Da rammebeløbet for det europæiske statistiske program for 2013-17 kun ligger fast for 2013's vedkommende, og selv om der endnu mangler at blive taget stilling til finansieringsrammen for 2014-17, bør Det Blandede EØS-Udvalg allerede nu tage stilling til spørgsmålet om deltagelse i 2013-programmet. Udkastet til Det Blandede EØS-Udvalgs afgørelse inkorporer således det nye europæiske statistiske program for 2013-17 i protokol 30 til EØS-aftalen for 2013. 3. JURIDISKE ASPEKTER AF FORSLAGET I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg. 2013/0175 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på statistikområdet RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 338, stk. 1, sammenholdt med artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[1], særlig artikel 1, stk. 3, under henvisning til forslag fra Europa-Kommissionen og ud fra følgende betragtninger: (1) Aftalen om Det Europæiske Økonomiske Samarbejdsområde[2] ("EØS-aftalen") trådte i kraft den 1. januar 1994. (2) Ifølge artikel 98 i aftalen kan Det Blandede EØS-Udvalg beslutte at ændre bl.a. protokol 30 til aftalen. (3) Protokol 30 til EØS-aftalen indeholder særlige bestemmelser om tilrettelæggelsen af samarbejdet på det statistiske område. (4) I Europa-Parlamentets og Rådets forordning (EU) nr. 99/2013 af 15. januar 2013 om det europæiske statistiske program 2013-2017[3] er fastsat finansieringsrammen for 2013 for gennemførelsen af det europæiske statistiske program 2013-17. Der mangler stadig at blive truffet afgørelse om den finansielle tildeling for 2014-17. (5) EØS's statistiske program for 2013 bør bygge på forordning (EU) nr. 99/2013 og omfatte de programdele, der er nødvendige for at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde. (6) Protokol 30 til aftalen bør ændres for at gøre det muligt at gennemføre dette udvidede samarbejde fra den 1. januar 2013. (7) Unionens holdning i Det Blandede EØS-Udvalg bør baseres på det udkast til afgørelse, der er knyttet til nærværende afgørelse — VEDTAGET DENNE AFGØRELSE: Artikel 1 Den holdning, der skal indtages på Den Europæiske Unions vegne i Det Blandede EØS-Udvalg til den foreslåede ændring af protokol 30 til EØS-aftalen, baseres på det udkast til Det Blandede EØS-Udvalgs afgørelse, der er knyttet til denne afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand Bilag Udkast DET BLANDEDE EØS-UDVALGS AFGØRELSE Nr. af om ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på det statistiske område DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og ud fra følgende betragtninger: (1) I Europa-Parlamentets og Rådets forordning (EU) nr. 99/2013 af 15. januar 2013 om det europæiske statistiske program 2013-2017[4] er fastsat finansieringsrammen for 2013 for gennemførelsen af det europæiske statistiske program 2013-17. Der mangler stadig at blive truffet afgørelse om den finansielle tildeling for 2014-17. (2) EØS' statistiske program for 2013 bør bygge på forordning (EU) nr. 99/2013 og omfatte de programdele, der er nødvendige for at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde. (3) Protokol 30 til aftalen bør ændres for at gøre det muligt at gennemføre dette udvidede samarbejde fra den 1. januar 2013 — VEDTAGET DENNE AFGØRELSE: Artikel 1 Der indsættes følgende efter artikel 4 (Modernisering af den europæiske erhvervs- og handelsstatistik (MEETS)) i protokol 30 til EØS-aftalen: "Artikel 5 Statistisk program 2013 1. Det europæiske statistiske program 2013-2017, jf. Europa-Parlamentets og Rådets forordning, som er omhandlet i stk. 4, udgør rammerne for EØS' statistiske foranstaltninger, som skal gennemføres i perioden fra den 1. januar 2013 til den 31. december 2013. Alle hovedområder og statistiske temaer i det europæiske statistiske program 2013-2007 betragtes som relevante for EØS' statistiske samarbejde og er åbne for EFTA-staternes uindskrænkede deltagelse. 2. EFTA's statistiske kontor og Eurostat udarbejder i fællesskab et særskilt statistisk program for EØS for 2013. EØS' statistiske program for 2013 udarbejdes som et delprogram af og sideløbende med det årlige arbejdsprogram, der udarbejdes af Kommissionen i overensstemmelse med Europa-Parlamentets og Rådets forordning som omhandlet i stk. 4. EØS' statistiske program 2013 godkendes af de kontraherende parter i overensstemmelse med deres egne interne procedurer. 3. I 2013 bidrager EFTA-staterne i overensstemmelse med artikel 82, stk. 1, litra a), i aftalen og de dertil knyttede finansforordninger finansielt med et beløb svarende til 75 % af beløbet under budgetposterne 29 02 05 (det europæiske statistiske program 2013-17) og 29 01 04 05 (politik for statistisk information - udgifter til administrativ forvaltning), der er opført på Den Europæiske Unions budget for 2013. 4. Denne artikel vedrører følgende retsakt: - 32013 R 0099: Europa-Parlamentets og Rådets forordning (EU) nr. 99/2013 af 15. januar 2013 om det europæiske statistiske program 2013-2017 (EUT L 39 af 9.2.2013, s. 12)." Artikel 2 Denne afgørelse træder i kraft dagen efter, at den sidste meddelelse er indgivet til Det Blandede EØS-Udvalg, jf. aftalens artikel 103, stk. 1[5]. Den anvendes fra den 1. januar 2013. Artikel 3 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, den […]. På Det Blandede EØS-Udvalgs vegne Formand Sekretærer for Det Blandede EØS-Udvalg [1] EFT L 305 af 30.11.1994, s. 6. [2] EFT L 1 af 3.1.1994, s. 3. [3] EFT L 39 af 9.2.2013, s. 12. [4] EFT L 39 af 9.2.2013, s. 12. [5] [Ingen forfatningsmæssige krav angivet.] [Forfatningsmæssige krav angivet.]